ai4bharat/Pralekha huggingface dataset:
وزارت اطلاعات ونشریات
آزادی کا امرت مہوتسو: ایم جی بی ایس میں علاقائی آؤٹ ریچ بیورو کے ذریعہ 'ممتاز تیلگو مجاہدین آزادی' پر تین روزہ تصویری نمائش کا افتتاح
آزادی کا امرت مہوتسو- ملک میں آزادی کے 75 سال مکمل ہونے کے موقع پر وزارت اطلاعات و نشریات کی جانب سے پورے ہفتہ چلنے والی تقریبات کے ایک حصے کے طور پر ‘‘ممتاز تیلگو مجاہدین آزادی’’ پر ایم جی بی ایس میں علاقائی آؤٹ ریچ بیورو کے ذریعہ شہر میں منعقدہ تصویری نمائش کا انعقاد کیا جارہا ہے ۔ اس نمائش کا افتتاح جمعہ کو جوائنٹ کمشنر آف پولیس جناب رمیش ریڈی نے کیا۔
اس موقع پر جناب رمیش ریڈی نے کہا کہ ہماری آزادی کی جدوجہد کی قابل فخر کہانیاں اور ہمارے مجاہدین آزادی کی قربانیاں ہماری میراث کا حصہ ہیں جنہیں آنے والی نسلوں تک پہنچانے کی ضرورت ہے اور اس حوالے سے کی جانے والی کوششیں واقعی قابل تحسین ہیں۔ انہوں نے کہاکہ "ممتاز تلگو مجاہدین آزادی کے ان تمام پینلز کو دیکھنے کے بعد ، میں محسوس کرتا ہوں کہ وہ تمام آزادی پسند اور حریت کے علمبردار اس وقت میرے ارد گرد ہیں ، اس کوشش کے ساتھ ہم ایک اور دور میں جا رہے ہیں اور اس نے مجھ میں حب الوطنی کو نئے سرے سے جنم دیا ہے۔ " جوائنٹ کمشنر آف پولیس نے مختلف یونیورسٹیوں کے نوجوانوں اور طلباء پر زور دیا کہ وہ آزادی کے گمنام رہنماؤں جذبہ حریت سے سرشار رہنماؤں کے بارے میں سوشل میڈیا کے ذریعے اپنے پیغامات کو عام کریں ۔ انہوں نے علاقائی آؤٹ ریچ بیورو سے درخواست کی کہ وہ اردو زبان میں بھی ایسا ہی مواد فراہم کریں۔ مسٹر رمیش ریڈی نے بتایا کہ حیدرآباد پولیس ڈیپارٹمنٹ کے سوشل میڈیا ہینڈلز کے ذریعے تیلگو مجاہ دین آزادی سے متعلق علاقائی آؤٹ ریچ بیورو کے مواد کو وسیع پیمانے پر پھیلایا جائے گا۔
پریس انفارمیشن بیورو اور ریجنل آؤٹ ریچ بیورو کی ڈائریکٹر شروتی پاٹل نے کہا کہ نمائش کا مقصد آزادی کے لئے قربان ہونے و الے مقامی گمنام بہادروں کاجشن منانے والوں کو ‘آزادی کا امرت مہوتسو’ میں شامل کرنا ہے ۔انہوں نے کہاکہ 23-29 اگست کے 'آئیکانک ویک' میں علاقائی مجاہدین آزادی کی شراکت کو اجاگر کرنے کے لیے وزارت اطلاعات و نشریات کے مختلف میڈیا یونٹس کی سرگرمیاں شامل ہیں۔
پبلی کیشنز ڈویژن حیدرآباد نے اس موقع پر کتابوں کی نمائش کا اہتمام کیا ہے۔ جدوجہد آزادی کی تاریخ پر مشہور اشاعتیں پنڈال میں فروخت کے لیے دستیاب کرائی گئی ہیں۔ اس موقع پر ڈپٹی ڈائریکٹر جناب  مانس کرشن کانت ، اسسٹنٹ ڈائریکٹر جناب ہری بابو ، محترمہ بھارت لکشمی اور محترمہ وندنا اور این وائی کے، کو-آرڈینیٹرز موجود تھے۔
وزارت آیوش
آیوش کے وزیر سربانند سونووال نے نیشنل انسٹی ٹیوٹ آف آیوروید، جے پور میں امراض کش دواؤں کی تقسیم کے لیے مہم شروع کی
وزیر نے آیوروید برادری سے ہاتھ ملا کر کام کرنے کی اپیل کی تاکہ بھارت آیوروید اور یوگ کے اپنے قدیم علم کے ذریعے دنیا کی قیادت کر سکے
آیوش اور بندرگاہ، جہاز رانی اور آبی گزرگاہوں کے وزیر جناب سربانند سونووال نے ’آزادی کا امرت مہوتسو‘ کے حصہ کے طور پر نیشنل انسٹی ٹیوٹ آف آیوروید ، جے پور میں آیوش امراض کش دواؤں اور غذا اور طرز زندگی سے متعلق تحریری گائیڈ لائنس کی تقسیم کی مہم شروع کی۔ اس مہم کے تحت اگلے ایک سال میں ملک بھر کے 75 لاکھ لوگوں کو سنش منی وٹی، اور اشو گندھا گھن وٹی کی تقسیم کی جائے گی۔ سنش منی کو گڈوچی یا گیلوئے گھن وٹی کے نام سے بھی جانا جاتا ہے۔ تقسیم میں بزرگ  آبادی اور صف اول کے کارکنان پر خصوصی توجہ دی جائے گی۔
جناب سونووال نے مجمع سے خطاب کرتے ہوئے ملک بھر میں آیوروید کے پیغام کو پھیلانے کی اہمیت پر زور دیا تاکہ ہر کوئی اسے اپنی زندگی کے ایک حصہ کے طور پر اپنا سکے اور صحت مند ملک کے ہدف کو حاصل کر سکے۔
مرکزی وزیر نے پوری آیوروید برادری سے ہاتھ ملا کر کام کرنے کی بھی اپیل کی تاکہ بھارت آیوروید اور یوگ کے اپنے قدیم علم کے ذریعے دنیا کی قیادت کر سکے۔
مرکزی وزیر نے این آئی اے اسپتال کا بھی دورہ کیا جہاں انہوں نے طلباء اور اسپتال کے ملازمین کے ساتھ بات چیت کی۔ وہ اسپتال کی صاف صفائی سے کافی متاثر ہوئے۔ سنٹرل کونسل فار ریسرچ اِن آیورویدک میڈیسن  کے ذریعے آیوروید امراض کش دواؤں کے کٹ اور گائیڈ لائنس تیار کیے گئے ہیں۔
امراض کش دواؤں اور غذا اور طرز زندگی سے متعلق رہنما خطوط کو تقسیم کرنے کی مہم بھارت کی آزادی کے 75 سال پورے ہونے کے موقع پر حکومت ہند کے ذریعے شروع کی گئی ’آزادی کا امرت مہوتسو‘ مہم کا ایک حصہ ہے۔ سال بھر چلنے والی یہ مہم اگست 2022 تک جاری رہے گی جب بھارت آزادی کی 75ویں سالگرہ منائے گا۔
وزارت آیوش کو ’وائی-بریک‘ موبائل ایپلی کیشن شروع کرنے، کسانوں اور عوام کے لیے ادویاتی پودوں کی تقسیم اور مختلف ویبنار سمیت کئی سرگرمیوں کو آگے بڑھانے کے لیے 30 اگست سے 5 ستمبر، 2021 تک ایک ہفتہ کی گئی ہے۔
ریلوے کی وزارت
انڈین ریلوے مینجمنٹ سروس میں بھرتی
ریلوے کی وزارت نے یو پی ایس سی اور ڈی او پی ٹی کے ساتھ مشاورت سے فیصلہ کیا ہے کہ انڈین ریلوے مینجمنٹ سروس  میں بھرتی، یو پی ایس سی کے ذریعہ منعقد ہونے والے سال 2023 کے لیے سول سروسز امتحان کے ذریعے کی جائے گی۔
قبائیلی امور کی وزارت
قبائلی امور کی وزارت کے ذریعے سال 2022 تک 740 ایکلو ماڈل ریزیڈینشیل اسکول قائم کئے جائیں گے
نئی دہلی،20مارچ / قبائلی امور کی وزارت کے ذریعے قبائلی بچوں کو ان کے اپنے ماحول میں معیاری تعلیم فراہم کرنے کے لئے سال 99-1998 سے ایکلو ماڈل ریزیڈینشیل اسکول  قائم کئے جا رہے ہیں۔ ایک ای ایم آر ایس میں 480 طلباء کو ٹھہرانے کی گنجائش ہے۔بجٹ اعلان 19-2018 کے مطابق 50 فیصد سے زیادہ اور کم از کم 20 ہزار درج فہرست قبائل  آبادی کے حامل ہرایک بلاک میں 2022 تک ایک ایکلو ماڈل ریزیڈینشیل اسکول قائم کیا جانا ہے۔ قبائلی امور کے مرکزی وزیر جناب ارجن منڈا نے کہا ہے کہ 26 فروری 2020 کی تاریخ تک قبائلی امور کی وزارت کے ذریعے کل 438 ای ایم آر ایس کے قیام کو منظوری دی جا چکی ہے۔ موجودہ رہنما خطوط کے مطابق سال 2022 تک کل 740 ای ایم آر ایس قائم کئے جائیں گے انہوں نے مزید کہا کہ حکومت قبائلی برادری کی فلاح و بہوبود کے لئے مستقل کام کر رہی ہےجو کہ حکومت کے ‘‘ ہر ایک کام ، دیش کے نام ’’ کے تئیں عہد سے بھی بخوبی ظاہر ہوتا ہے۔
منظور شدہ اخراجات میں فی طلبا فی سال 109000 روپئے کی لاگت آتی ہے۔ ای ایم آر ایس کی تعمیراتی لاگت  20.00 کروڑ روپئے ہیں جبکہ شمال مشرقی علاقوں ، پہاڑی خطوں ، دشوار گذار علاقوں اور بائیں بازو کی انتہا پسندی سے متاثرہ علاقوں میں ای ایم آر ایس کی تعمریاتی لاگت عام لاگت کے مطابق 20 فیصد زیادہ ہے۔
ایکلو ماڈل ریزیڈینشیل اسکول  کے موجودہ رہنما خطوط کے مطابق ہر ایک ای ایم آر ایس میں لڑکوں اور لڑکیوں کے لئے سیٹوں کی تعداد مساوی ہے۔ 20-2019 کے دوران ملک بھر میں ای ایم آر ایس میں قبائلی طالبات کے اندراج کی تعدا د 36567 ہے قبائلی طلبا کو معیاری تعلیم فراہم کرنے کے علاوہ ہاسٹلوں ، لیباریٹریوں ، کتب خانوں ، کھیل کود سے متعلق آلات ، کوچنگ ، تربیتی مراکز کے قیام کے لئےبھی فنڈز جاری کئےجاتے ہیں۔
کامرس اور صنعت کی وزارتہ
سفیر اور ڈبلیو ٹی او میں بھارت کے مستقل نمائندے برجندر نونیت نے ڈبلیو ٹی او کے ڈائریکٹر جنرل کو سفارتی اسناد پیش کئے
سفیر اور عالمی تجارتی ادارہ (ڈبلیو ٹی او میں ہندوستان کے مستقل نمائندے برجندر نونیت نے 28جولائی 2020ء کو ڈبلیو ٹی او کے ڈائریکٹر جنرل جناب رابرٹو ایجے ویڈو کو اپنے سفارتی اسناد پیش کئے۔ڈبلیو ٹی او کے ڈائریکٹر جنرل نے سفارت کار برجندر نونیت کا استقبال کیا نیز ڈبلیو ٹی او میں ہندوستان کے اہم کردار کو اُجاگر کیا ۔
-----------------------
م ن۔م ع۔ ع ن
U NO: 4220
(Visitor Counter : 113
وزیراعظم کا دفتر
وزیراعظم نریندر مودی نےآندھراپردیش میں بس حادثہ کے متاثرین کےلئے وزیراعظم کے قومی راحتی فنڈ پی ایم این آر ایف سے مالی امداد کااعلان کیا ہے
وزیراعظم جناب نریندر مودی نے آندھرا پردیش کے مغربی گوداوری میں بس حادثہ کے متاثرین کے لئے وزیراعظم کےقومی راحتی فنڈ پی ایم این آر ایف سے مالی امداد دینے کااعلان کیا ہے۔
وزیراعظم کے دفتر نے ٹویٹ کیا ہے کہ :
‘‘پی ایم @narendramodi نے آندھری پردیش کے مغربی گوداوری میں بس حادثہ میں ہلاک ہونےوالے لوگوں کے اہل خانہ کے لئے پی ایم این آر ایف سے 2 لاکھ روپے کی مالی امداد کا اعلان کیا ہے۔
وزیراعظم کا دفتر
ملک گروگوبند سنگھ جی کے آدرشوں سے فیض پاکر آگے کی طرف بڑھ رہا ہے: پی ایم مودی
وزیر اعظم جناب نریندر مودی نے گرو گوبند سنگھ جی کو ان کی پرکاش پرب کے موقع پر انھیں سلام عقیدت پیش کیا ہے۔ انھوں نے اس مقدس موقع پر قوم کو مبارکباد دی ہے۔ وہ آج ویڈیو کانفرنس کے ذریعے پردھان منتری آواس یوجنا- گرامین کے تحت یو پی میں 6 لاکھ سے زیادہ فیض یافتگان کو مالی امداد جاری کرنےکے بعد اظہار خیال کر رہے تھے۔
وزیر اعظم نے فیضیافتگان کے لیے نیک خواہشات کا اظہار کیا اور پرکاش پرب کے موقع پر مبارکباد دی۔ انھوں نے کہا کہ انھوں نے محسوس کیا ہے کہ گرو صاحب ان کے سلسلے میں بہت مہربان رہے ہیں اور انھیں اپنی خدمت کے کافی مواقع دیئے ہیں۔گرو صاحب کی زندگی اور ان کا پیغام ہمیں یہ فیضان بخشتا ہے کہ ہم خدمت اور سچائی کے راستے پر چلتے ہوئے چیلنجوں کا مقابلہ کریں۔ اس طرح کی طاقت اور ہمت، خدمت اور سچائی کے جذبے سے پیدا ہوتی ہے اور ملک اس راستے پر چل رہا ہے جو گرو گوبندسنگھ جی نے دکھایا ہے۔
وزیراعظم کا دفتر
وزیراعظم نے این سی سی کے دن کے موقع پر ،این سی سی کیڈٹس کو مبارک باد دی
انہوں نے این سی سی ایلمنائی سے زور دے کر کہا ہے کہ وہ این سی سی ایلمنائی ایسوسی ایشن کو تقویت دیں
وزیراعظم جناب نریندر مودی نے این سی سی کے دن کے موقع پر این سی سی کیڈٹس کو مبارک باد دی ہے۔ جناب مودی نے پورے بھارت میں این سی سی ایلمنائی سے زور دے کر کہا ہے کہ وہ اپنی مدد اور ایسوسی ایشن کی سرگرمیوں میں حصہ لے کر، این سی سی ایلمنائی ایسو سی ایشن کو تقویت دیں۔
وزیراعظم سلسلے وار ٹوئیٹ پیغامات میں کہا:
’’این سی سی کے دن کے موقع پر مبارک باد۔ ’’اتحاد اور ڈسپلن‘‘ کے جذبے سے سرشار این سی سی بھارت کے نوجوانوں کو ایک عظیم تجربہ فراہم کرتی ہے کہ وہ ملک کی تعمیر میں اپنی اصل صلاحیت اور تعاون کو بروئے کار لائیں۔ جنوری میں اس سال کی این سی سی کی ریلی میں یہ میری تقریر ہے‘‘۔
کچھ ہی دن پہلے جھانسی میں راشٹر رکشا سمرپن پرو کے دوران مجھے این سی سی ایلمنائی ایسو سی ایشن کے پہلے رُن کی حیثیت سے اندراج کرانے کا شرف حاصل ہوا۔ ایلمنائی ایسو سی ایشن کی تشکیل اُن سبھی کو یکجا کرنے کی ایک قابل تحسین کوشش ہے ، جو این سی سی سے وابستہ ہیں۔
میں پورے بھارت کے این سی سی ایلمنائی سے زور دے کر کہتا ہوں کہ وہ اپنی مدد اور ایسو سی ایشن کی سرگرمیوں میں حصہ لے کر این سی سی ایلمنائی ایسو سی ایشن کو تقویت دیں۔ حکومت ہند نے این سی سی کے تجربے کو اور زیادہ متحرک اور بامعنی بنانے کے لئے کئی کوششیں کی ہیں۔ https://t.co/CPMGLryRXX
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13405
(
قانون اور انصاف کی وزارت
عدالتی بنیادی ڈھانچے کی ترقی
قانون اور انصاف کے وزیر جناب کرن رجیجو نے آج راجیہ سبھا میں ایک سوال کے تحریری جواب میں اطلاع فراہم کی کہ ریاستوں میں عدلیہ کے لیے بنیادی ڈھانچے کی سہولیات کی ترقی، بشمول مختلف معذور افراد کے لیے ضروری سہولیات کی فراہمی ریاستی حکومتوں کی ذمہ داری ہے۔ مرکزی حکومت مرکز اور ریاستوں کے درمیان طے شدہ فنڈز کی حصہ داری طریقہ کار کے تحت ریاستی حکومتوں / مرکز کے زیر انتظام علاقوں کو مالی مدد فراہم کرکے عدالتی بنیادی ڈھانچے کی ترقی کے لیے مرکزی امداد یافتہ اسکیم  کے تحت مالی امداد جاری کرکے ریاستی حکومتوں کے وسائل میں اضافہ کرتی ہے۔ یہ اسکیم 94-1993 سے لاگو کی جارہی ہے۔ اس میں عدالتی عمارتوں کی تعمیر اور ضلعی اور ماتحت عدلیہ کے عدالتی افسران کے لیے رہائشی عمارتوں کا احاطہ کیا گیا ہے۔ 31 اکتوبر 2022 کی تاریخ تک 24,982 کی منظور شدہ تعداد اور 19,251 ججوں/عدالتی افسران کی افرادی قوت کے مقابلے میں 21,140 کورٹ ہال اور 18,547 رہائشی یونٹس دستیاب ہیں۔
اسکیم کے آغاز سے اب تک 9291.79 کروڑ روپے جاری کیے گئے ہیں، جس میں سے 5847.48 کروڑ روپے  15-2014 سے جاری کیے گئے ہیں۔ اس اسکیم کو 22-2021 سے 26-2025 تک بڑھا دیا گیا ہے جس کا بجٹ خرچہ 9000 کروڑ روپے ہے۔ اس میں 5307.00 کروڑ روپے کا مرکزی حصہ بھی شامل ہے۔ عدالتی ہال اور رہائشی کوارٹرز کی تعمیر کے علاوہ اس اسکیم میں اب ضلعی عدالتوں اور ذیلی عدالتوں میں وکلاء کے ہال، ڈیجیٹل کمپیوٹر رومز اور بیت الخلا کمپلیکس کی تعمیر کا بھی احاطہ کیا گیا ہے۔ اسکیم کے رہنما خطوط میں عدالتی عمارتوں کے لیے اصول اور تصریحات بھی شامل ہیں جو ریاستی حکومتوں کے لئے تجویز کرتی ہیں کہ وہ معذور لوگوں کے موافق موجودہ معیارات کی تعمیل کریں، جبکہ موجودہ عدالتی احاطے، سہولیات اور نئے پروجیکٹس کے لیے تعمیراتی منصوبہ تیار کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 94
وزارت دفاع
بھارتی فوج نے روئنگ ضلع میں اپنی گشت کے دوران جنگ عظیم دوئم کے طیارے کے ملبے کا پتہ لگایا
نئیدہلی۔04 اپریل ۔بھارتی فوج کی ایک بارہ رکنی گشتی ٹیم نے ایک پولیس نمائندے کے ساتھ جنگ عظیم دوئم کے ایک قدیم امریکی فضائیہ کے طیارے کے ملبے کا پتہ لگایا ہے ۔ یہ ملبہ 30 مارچ 2019 کو اروناچل پردیش کے روئنگ ضلع میں تلاش کیا گیا ہے۔ گشتی ٹیم کو طیارے کا یہ ملبہ پانچ فٹ موٹی برف کی چادر کے نیچے دبا ہوا ملاتھا۔ نچلے دیبانگ ضلع کے کچھ مقامی کوہ پیماؤں کی طرف سے پولیس کے ذریعہ موصولہ معلومات کی بنیاد پر فو ج کی ایک خصوصی گشتی ٹیم روئنگ سے 30 کلومیٹر دور ایک مقام پر یہ ملبہ ڈھونڈنے کے لئے بھیجی گئی تھی۔ گشتی ٹیم ملک کی سرحد سے باہر 30 کلومیٹر دور گھنے جنگلوں میں برف سے ڈھکے ہوئے علاقوںمیں پہنچی اور اسے یہ ملبہ ڈھونڈنے میں 8 دن لگے ۔ ماضی میں اس جگہ پر شاید ہی کوئی پہنچا ہو۔ یہاں تک کہ گھنے سبزے کے سبب شاید اس علاقے کا ہوائی جائزہ بھی نہیں لیا جاسکا تھا۔ قدیم طیارے اور دیگر جنگی انداز کے سازوسامان کی اس کھوج سے یقیناََ کچھ تاریخی معلومات حاصل ہوں گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1766
(Visitor Counter : 68
ایٹمی توانائی کا محکمہ
بجلی کی پیداوار کے لیے جوہری توانائی کا استعمال
وزیر مملکت برائے عملہ، عوامی شکایات اور پنشن اور وزیر اعظم کے دفتر ڈاکٹر جتیندر سنگھ نے آج راجیہ سبھا میں ایک تحریری جواب میں یہ جانکاری دی ہے کہ ملک میں موجودہ جوہری توانائی کی صلاحیت 6780 میگاواٹ ہے جو 22 آپریشنل نیوکلیئر پاور ری ایکٹرز پر مشتمل ہے۔ اس کے علاوہ، ایک ری ایکٹر، کو بھی جنوری-2021 میں گرڈ سے منسلک کر دیا گیا ہے۔
ہندوستان کے پاس بہت بڑی تعداد میں قدرتی ایندھن کے وسائل موجود نہیں ہیں اور توانائی کی بڑی اور بڑھتی ہوئی مانگ کو دیکھتے ہوئے، تمام توانائی کے ذرائع کو بہترین طریقے سے استعمال کیا جاتا ہے۔ نیوکلیئر پاور بجلی پیدا کرنے کا ایک صاف اور ماحول دوست بیس لوڈ ذریعہ ہے، جو چوبیس گھنٹے دستیاب ہے۔ یہ زبردست صلاحیت کا حامل بھی ہے اور یہ ملک کو پائیدار طریقے سے طویل مدتی توانائی کی حفاظت کا انتظام بھی کرسکتا ہے۔ جوہری توانائی کی صلاحیت میں توسیع سے ملک کی توانائی کی منتقلی میں خالص صفر معیشت کے ہدف کو پورا کرنے میں مدد ملے گی۔
‘‘عزت مآب وزیر اعظم نے گلاسگو میں منعقدہ سی او پی 26 چوٹی کانفرنس میں اپنے بیان میں کہا ہے کہ ہندوستان 2030 تک اپنی غیر فوسل توانائی کی صلاحیت کو 500کلو واٹ تک پہنچائے گا اور ہندوستان 2030 تک اپنی توانائی کی ضروریات کا 50فیصد قابل تجدید توانائی سے پورا کرے گا۔’’
اس سلسلے میں نمبر۔ 30000 میگاواٹ سے زیادہ کی مجموعی صلاحیت والی ہائیڈرو اسکیموں  میں سے کل 79 کو 2020-2019 سے 2030-2029 کی مدت کے دوران صلاحیت میں اضافے کا طے کیا گیا ہے۔ اس میں اس مدت کے دوران فوائد فراہم کرنے کے لیے زیر تعمیر ایچ ای کے 12663.5 میگاواٹ کے منصوبے شامل ہیں۔ مندرجہ بالا 79 منصوبوں میں سے 1023 میگاواٹ کی 5 ہائیڈرو اسکیمیں شروع ہو چکی ہیں۔ 6780 میگاواٹ کی موجودہ جوہری توانائی کی صلاحیت کو 2031 تک بڑھا کر زیر تعمیر منصوبوں کی تکمیل کے بعد 22480 میگاواٹ تک لے جایا جائے گا اور منظوری دی جائے گی۔ مستقبل میں مزید نیوکلیئر پاور پلانٹس بھی لگانے کا منصوبہ ہے۔ اسی طرح کوئلے پر مبنی کل 31665 میگاواٹ کی صلاحیت والے بجلی گھر تعمیر کے مختلف مراحل میں ہیں۔
صحت اور خاندانی بہبود کی وزارت
کووڈ-19 سے متعلق تازہ ترین صورت حال
ملک گیر ٹیکہ کاری مہم کے تحت اب تک47.85 کروڑ افراد کو ویکسین کے ٹیکے لگائے گئے۔
ملک بھر میں کووڈ-19 سے اب تک مجموعی طور پر 3,08,96,354 مریض شفایاب ہوچکے ہیں۔
شفایابیوں کی شرح سردست 97.38 فیصد ہے۔
گزشتہ 24 گھنٹوں کے دوران 38,887 مریض شفایاب ہوچکے ہیں۔
گزشتہ 24 گھنٹوں کے دوران ہندوستان میں30,549 نئے معاملات درج کئے گئے۔
اس وقت ہندوستان میں زیر علاج مریضوں کی مجموعی تعداد 4,04,958 ہے۔
زیرعلاج مریضوں کی تعداد کل مریضوں کے 1.28 فیصد پر مشتمل ہے۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست2.39فیصد ہے۔
یومیہ مثبت معاملات کی شرح مسلسل 5 فیصد سے کم درج ہورہی ہے جو اس وقت 1.85فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے اب تک مجموعی طور پر 47.12 کروڑ ٹیسٹ کئے جاچکے ہیں۔
بہت چھوٹی، چھوٹی اور درمیانی صنعتوں کی وزارت
ورک شیڈ کی تعمیر کے لئے دست کاروں کو امداد
نئیدہلی، 05مارچ 2020، چھوٹی، بہت چھوٹی اور اوسط درجے کی صنعتوں کی وزارت  کھادی اور ویلج انڈسٹری کمیشن  کے ذریعہ کھادی دست کاروں کے لئے ورک شیڈ اسکیم کے تحت کھادی کے دست کاروں کو ورک شیڈ تعمیر کرنے کے لئے کھادی کے اداروں کو مالی امداد فراہم کرتی ہے۔ یہ اسکیم ، جو 09۔2008 میں متعارف کرائی گئی تھی، بلا رکاوٹ اور کسی بھی پریشانی سے پاک کام کرنے کا ماحول اور مناسب جگہ فراہم کرتی ہے۔ تاکہ دست کاروں کی پیداوار اور ان کی آمدنی میں اضافہ کیا جاسکے۔ یہ اسکیم طلب پر مبنی ہے اور اس کی امداد کا طریقہ کار مندرجہ ذیل ہے۔
|
|
تصیل
|
|
رقبہ / یونٹ
|
|
امداد کی رقم
|
|
انفرادی ورک شیڈ کی تعمیر
|
|
20 مربع میٹر
|
|
60 ہزار روپے یا ورک شیڈ کی لاگت کا 75 فیصد ، جو بھی کم ہو
|
|
گروپ ورک شیڈ کی تعمیر کم از کم 5 اور زیادہ سے زیادہ 15 دست کار
|
|
10 مربع میٹر فی دست کار
|
|
40 ہزار روپےفی دست کار یا ورک شیڈ کا 75 فیصد ، جو بھی کم ہو
ریاست آندھرا پردیش میں ورک شیڈ اسکیم کے تحت پچھلے چار برسوں اور رواں مالی سال کے دوران فائدہ حاصل کرنے والے کھادی دست کاروں کی تعداد
|
|
سال
|
|
آندھرا پردیش میں فائدہ حاصل کرنے والے کھادی دست کاروں کی تعداد
|
|
2015-16
|
|
50
|
|
2016-17
|
|
200
|
|
2017-18
|
|
113
|
|
2018-19
|
|
20
|
|
2019-20 
|
|
118
یہ معلومات آج لوک سبھا میں بہت چھوٹی، چھوٹی اور اوسط درجے کی صنعتوں کے مرکزی وزیر جناب نتن گڈکری نے ایک سوال کا تحریری جواب دیتے ہوئے فراہم کیں۔
۔۔۔۔۔۔۔۔۔۔۔
م ن۔وا۔ن ا۔
U- 1072
(Visitor Counter : 55
وزیراعظم کا دفتر
وزیراعظم21 اپریل کو لال قلعہ پر سری گرو تیغ بہادر جی کے 400 ویں پرکاش پرو کی تقریبات میں شرکت کریں گے
وزیر اعظم جناب نریندر مودی 21 اپریل 2022 کو رات 9:15 بجے کے قریب نئی دہلی کے لال قلعہ میں سری گرو تیغ بہادر جی کے 400 ویں پرکاش پرو کی تقریبات میں شرکت کریں گے۔ وہ اجتماع سے خطاب کریں گے اور اس موقع پر ایک یادگاری سکہ اور ڈاک ٹکٹ بھی جاری کریں گے۔
یہ پروگرام حکومت ہند کے ذریعہ دہلی سکھ گوردوارہ مینجمنٹ کمیٹی کے تعاون سے منعقد کیا جارہا ہے۔ دو روزہ پروگرام  کے دوران، ملک کے مختلف حصوں سے راگی اور بچے ‘شبد کیرتن’ میں شرکت کریں گے۔ گرو تیغ بہادر جی کی زندگی کی عکاسی کرنے والا ایک عظیم الشان لائٹ اینڈ ساؤنڈ شو بھی ہوگا۔ اس کے علاوہ سکھوں کے روایتی مارشل آرٹ ‘گٹکا’ کا بھی اہتمام کیا جائے گا۔
یہ پروگرام سکھوں کے نویں گرو، گرو تیغ بہادر جی کی تعلیمات کو اجاگر کرنے پر مرکوز ہے، جنہوں نے دنیا کی تاریخ میں مذہب اور انسانی اقدار، نظریات اور اصولوں کی حفاظت کے لیے اپنی جان قربان کی۔ انہیں مغل حکمران اورنگ زیب کے حکم پر کشمیری پنڈتوں کی مذہبی آزادی کی حمایت کرنے پر پھانسی دی گئی۔ ان کی برسی ہر سال 24 نومبر کو شہیدی دیوس کے طور پر منائی جاتی ہے۔ دہلی میں گردوارہ سیس گنج صاحب اور گردوارہ رکاب گنج ان کی مقدس قربانی سے وابستہ ہیں۔ ان کی میراث قوم کے لیے عظیم اتحاد کے ایک محرک کا کام کرتی ہے۔
وزارت ماہی پروری، مویشی پروری و ڈیری
نیشنل فشریز ڈیولپمنٹ بورڈ نے ورچوول طریقے سے قومی مچھلی کی پیداوار کرنے والے کسانوں کا دن منایا
نئی دہلی:10؍ جولائی،2021۔نیشنل فشریز ڈیولپمنٹ بورڈ نے ورچوول طریقے سے مچھلی کی پیداوار کرنے والے کسانوں کا قومی دن منایا۔ ہر سال ملک بھر میں سبھی مچھواروں ،مچھلی کی پیداوار کرنے والے کسانوں اور متعلقہ شراکت داروں کے ساتھ یکجہتی کااظہار کرنے کیلئے مچھلی کی پیداوار کرنے والے کسانوں کا قومی دن منایا جاتا ہے۔ ہر سال منعقد ہونے والا یہ دن ملک میں پہلی مرتبہ اڈیشہ کے انگُل میں 10جولائی 1957 کو میجر کارپس کے انڈوسڈ بریڈنگ میں کامیابی حاصل کرنے میں پروفیسر ڈاکٹرہیرا لال چودھری اور ان کے معاون ڈاکٹرعلی کنُہی کے تعاون کو یاد کرنے کیلئے منایا جاتاہے۔ انڈوسڈ بریڈنگ کے اس سرکردہ عمل میں پچھلے کئی برسوں میں ماہی پروری سیکٹر کی ترقی کو روایتی سے وسیع ماہی پروری میں بدل دیا ہے اور جدید ترین ماہی پروری صنعت کی کامیابی کی قیادت کی ہے، اسے این ایف ڈی بی کے یوم تاسیس کے طور پر بھی منایا گیا۔
ماہی پروری، مویشی پالن اور ڈیری کے مرکزی وزیر جناب پرشوتم روپالا اور جناب ایل مورگن، وزیر مملکت برائے ماہی پروری ،مویشی پالن اورڈیری، جناب جتیندر ناتھ سوائن، سکریٹری  ڈاکٹر سی سوورنا، چیف ایگزیکٹیو، این ایف ڈی بی ،ڈاکٹر جے بالاجی، جوائنٹ سکریٹری  اور جناب ساگر مہرا،جوائنٹ سکریٹری  اور ماہی پروری کے محکمہ، حکومت ہند اور این ایف ڈی بی کے دیگر افسران نے اس پروگرام میں حصہ لیا۔
پروگرام کے دوران ماہی پروری ،مویشی اور ڈیری کے مرکزی وزیر نے گھریلو سطح پر مچھلی کی کھپت سے متعلق جِنگل لانچ کیااو’’ر ٹیگ لائن / سلوگن مسابقے کے فاتحین‘‘ کے ناموں کااعلان کیا۔ جِنگل کی لانچنگ کے بعد پی ایم ایم ایس وائی اور این ایف ڈی بی اسکیموں کے تحت مستفید ہونے والے مختلف ریاستوں کے مچھلی کی پیداوار کرنے والے کسانوں / صنعتوں کے ساتھ بات چیت ہوئی۔
اس موقع پر اپنے خطاب میں مرکزی وزیر نے کہا کہ ماہی پروری سیکٹرکیلئے ایک بڑے امکان کے ساتھ بھارت تین طرف سے ایک وسیع سمندری ساحلوں کا فائدہ ملا ہے۔ اس سیکٹر کی اہمیت کو سمجھتے ہوئے سرکار نے پی ایم ایم ایس وائی کو شروع کیا ہے۔
ماہی پروری مویشی پالن اور ڈیری کے وزیر مملکت ڈاکٹرایل مورگن نے کہا کہ بڑھتی آبادی کے ساتھ غذائی تحفظ کیلئے مانگ ہے اور اس ضرورت کو پورا کرنے کیلئے مچھلی ایک بہترین وسیلہ ہے۔ انہوں نے کہا کہ پی ایم ایم ایس وائی ایک ڈریم اسکیم ہے جس کا اعلان وزیراعظم نے آتم نربھر بھارت کے تحت کیا تھا۔ یہ اسکیم یقینی طور پر مچھلی کی پیداوار کو بڑھاوا دیگی اور ماہی گیروں کی زندگی میں تبدیلی لائے گی۔
مرکزی وزیر نے ترقی پذیر مچھلی کی پیداوار کرنے والے کسانوں کے ساتھ بات چیت کی۔ جنہوں نے نئے تالاب بنانے ،مچھلی ہیشری، کیوسک، صنعتی،سجاوٹی ماہی پروری، بیج کی پیداوار اور بایو-فلوک جیسی نئی ٹیکنالوجی کو شامل کرنے جیسے قدم اٹھائے ہیں جو مچھلی کی پیداوار بڑھانے اور کسانوں کے منافع کو سدھارنے میں بہت مدد گار ثابت ہوئی ہیں۔ کسانوں نے بتایا کہ بایو-فلوک کلچر سسٹم میں کم پانی کے ساتھ زیادہ مچھلی کی پیداوار اور غذائی اجزا کو چارے میں تبدیل کرتے ہوئے کم چارے میں زیادہ مچھلی پیداکرنے میں مدد کی ہے۔
اس پروگرام میں ملک بھر سے لگ بھگ 500 مچھلی کی پیداوار کرنے والے کسانوں،ماہی پروری سیکٹر کی صنعتوں اور مچھواڑوں، پیشہ وروں ،افسران اور سائنسدانوں نے حصہ لیا۔
ش ح۔م ع۔ ع ن
U NO:6431
(Visitor Counter : 167
خلا ء کا محکمہ
خلائی شعبے میں تاریخی اصلاحات کی شروعات
خلائی سرگرمیوں میں پرائیویٹ سیکٹر کی شرکت کی منظوری دی گئی
نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی، آج خلائی سیکٹر میں دور رس اصلاحات کی منظوری دی جس کا مقصد تمام خلائی سرگرمیوں میں پرائیویٹ سیکٹر کی شرکت کو آگے بڑھانا ہے۔ یہ فیصلہ بھارت میں بڑے پیمانے پر تبدیلی لانے اور ملک کو خود کفیل نیز ٹیکنالوجی کے اعتبار سے ترقی یافتہ بنانے کے وزیر اعظم کے طویل مدتی وژن کے مطابق کیا گیا ہے۔
بھارت ان چند ملکوں میں شامل ہے جس کے پاس خلائی سیکٹر میں جدید صلاحیتیں موجود ہیں ان اصلاحات سے اس سیکٹر کو نئی توانائی اور ڈائنامزم ملے گی جس سے ملک خلائی سرگرمیوں کے ا گلے مرحلوں میں چھلانگ لگائے گا۔
اس سے نہ صرف یہ کہ اس سیکٹر میں تیز رفتاری سے ترقی ہوگی بلکہ بھارتی صنعت عالمی خلائی معیشت میں ایک اہم ساتھی بھی بن جائے گی۔اس طرح ٹیکنالوجی سیکٹر میں بڑے پیمانے پر روزگار کے مواقع پیدا ہوں گے اور بھارت ایک عالمی ٹیکنالوجی پاور ہاؤس بن جائے گا۔
اہم فوائد:
خلائی سیکٹر، ٹیکنالوجی کی ترقی اور ہماری صنعتی بنیاد کے پھیلاؤ میں ایک بڑے مددگار کا رول ادا کرسکتا ہے۔ مجوزہ اصلاحات سے خلائی ورثوں اور سرگرمیوں کے ذریعے خلائی ورثوں، ڈاٹا اور سہولتوں تک بہتر رسائی بھی شامل ہے۔ خلا کا سماجی اقتصادی استعمال بڑھ جائے گا۔
نو تشکیل شدہ انڈین نیشنل اسپیس پروموشن اینڈ اتھورائیزیشن سینٹر  پرائیویٹ کمپنیوں کے لیے مددگار ثابت ہوگا کہ وہ بھارتی خلائی بنیادی ڈھانچے کو استعمال کرسکیں۔ یہ مرکز ہمت افزائی کی پالیسیوں اور دوستانہ انضباطی ماحول کے ذریعے خلائی سرگرمیوں میں پرائیویٹ صنعتوں کو فروغ دے سکے گا اور ان کی رہنمائی کرسکے گا۔
سرکاری سیکٹر کا ا دارہ ‘نیو اسپیس انڈیا لمیٹڈ ’ خلائی سرگرمیوں میں نئی جان ڈالنے کی کوشش کرے گااور اس طرح ہمارے خلائی ورثوں کو زیادہ سے زیادہ استعمال کرنے کو یقینی بنایا جاسکے گا۔
ان اصلاحات کے ذریعے اسرو کو تحقیق وترقی کی سرگرمیوں، نئی ٹیکنالوجیوں، تلاش کے مشنوں اور انسان بردار خلائی پروازوں کے پروگرام پر توجہ دینے میں مدد ملے گی۔ سیاروں کی تلاش کے بعض مشن ‘موقع کے اعلان’ کے میکانزم کے ذریعے پرائیویٹ سیکٹر کے لیے بھی کھل جائیں گے۔
پی ایم ای اے سی
وزیراعظم کی اقتصادی مشاورتی کونسل کی میٹنگ
نئی دہلی:18؍نومبر2021:
وزیراعظم اقتصادی مشاروتی کونسل  کی ایک میٹنگ جمعرات، 18 نومبر 2021 کو دہلی میں منعقد ہوئی۔ اس کونسل کے تمام اراکیننے 22-2021 کے بجٹ سے متعلق ان حقائق پر اتفاق رائے ظاہر کی کہ شفاف، حقیقت پسندانہ، اصلاح پسندانہ اور واضح طور پر ترقی پر مبنی بجٹ ہونے کی وجہ سے اس کی سبھی شعبوںکے ذریعہ تعریف کی گئی ہے ۔ موجودہ مالی سال 22-2021 سے الگ ، سبھی اراکین 23-2022 کے دوران ریئل اور نامینل ترقی کے امکانات کے بارے میں پرامید تھے۔ بنیادی اثر کے ایک عنصر کے علاوہ،انتہائی رابطہ والے شعبوں اور تعمیرات کے شعبے کو 23-2022 کے دوران اچھی حالت میں لوٹ آنا چاہئے۔ ایک بار صلاحیتوں کے استعمال میں بہتری ہونے کے بعد، نجی سرمایہ کاری کو بھی بہتر پوزیشن میں واپس آنا چاہیے۔ اس لئے ، اراکین نے محسوس کیا کہ 23-2022 کے دوران ترقی کی حقیقی شرح نمو 7 فیصدسے لے کر 7.5 فیصد تک رہے گی۔
حالانکہ اس کا مطلب یہ نہیں ہونا چاہیے کہ 23-2022 کے مرکزی بجٹ میں غیر حقیقی طور پر زیادہ ٹیک محصولات یا ٹیکس میں ہونے والے اتار چڑھاؤ سے متعلق اعداد و شمار پیش کئے جائیں ۔ اصلاح کے اقدامات کے ساتھ ساتھ اعدادوشمار کے معاملے میں شفاف حقیقت پسندانہ نقطہ نظر کی وجہ سے 22-2021 کے مرکزی بجٹ کی تعریف کی گئی تھی۔ وزیراعظم کی اقتصادی مشاورتی کونسل کے اراکین کا یہ خیال تھا کہ کیپٹل ایکسپینڈیچر اور ہیومن کیپٹل ایکسپینڈیچر کی صورت میں اضافی محصولات کے استعمال کا اشارہ دیتے ہوئے ان پہلووں کو 23-2022 کے بجٹ میں بھی آگے بڑھاجانا چاہئے کیونکہ کووڈ نے انسانی سرمایہ کے خسارے کو جنم دیا ہے۔ نجکاری کا واضح روڈ میپ ہونا چاہیے اور گزشتہ سال کے بجٹ کے ترقی پر مبنی رجحان کو بھی آگے جاری رکھا جانا چاہئے۔